Die rede vir hierdie inskrywing is die feit dat ek vandag vir die eerste keer ‘n kopie van ‘n tydskrif “Diabetes Focus” gekry het. Dit is laasjaar se uitgawe en word deur die Diabete vereniging van Suid-Afrika gepubliseer.
Indien jy onlangs gediagnoseer is en nog nie alles weet wat jy moet nie is dit belangrik dat jy dadelik die jongste uitgawe in die hande kry. Kry meer inligting by die Diabetevereniging se webblad by http://www.diabetessa.co.za/.
Ek dink ook die Amerikaanse weergawe kan van belang wees. Jy kan inteken daarop of jy kan aanlyn die artikels lees by http://forecast.diabetes.org.
Ek doen deesdae baie huiswerk oor diabetes, oorsake van diabetes, wat jy mage eet as jy ‘n diabeet is en ook wat op die mark is om die lewe van diabete te vergemaklik, dus as jy ‘n vraag het stuur vir my ‘n epos, dalk kan ek jou in die regte rigting wys. Ek is nie ‘n dokter nie dus sal ek jou nie antwoorde kan gee of wil gee nie, maar ek kan dalk vir jou in ‘n rigting op die Internet verwys waar jy kan gaan lees en jou eie besluite neem. Dalk kan jy dit dan met jou dokter bespreek en jou lewe verander.